Funke Akindele

**Olufunke Ayotunde Akindele** // ⓘ (born for August 24, 1977) many people know am as **Funke Akindele** anaa **Jenifa**, she be Nigerian filmmaker, actress, director, producer, politician, den she still dey do real estate. Akindele act for one tv show wey dem dey call *I Need to Know* from 1998 go 2002 but na 2009 she blow proper when she act de movie *Jenifa*, wey make she win Africa Movie Academy Award for Best Actress in a Leading Role. Akindele later do part two for de movie, The Return of Jenifa for 2011 wey na then carry am enter TV plus *Jenifa's Diary for 2011.* Dat series make she win Best Actress in a comedy at de Africa Magic Viewers' Choice Awards for 2016, 2017, 2020 den 2022. She win dat award 5 times wey she be de actress/filmmaker wey she get de highest number of AMVCA nominations den wins, she carry 6 awards. As director, she dey among de top two wey make over 1 billion naira for Nigerian cinema, wey right now she be de Highest-Grossing Director in Nigerian Box Office plus a total gross of over ₦4.7 billion.

For 2022, the People's Democratic Party gubernatorial candidate, Abdul-Azeez Olajide Adediran, choose am as ein running mate for de 2023 Lagos state governorship election.

For de World AIDS Day commemoration wey happen in December 2024, the Joint United Nations Programme on HIV and AIDS (UNAIDS) appoint am as de National Goodwill Ambassador for Nigeria. Ein work be important as she go help push for better awareness and progress in promoting HIV prevention across Nigeria.

## Early life den education
Dem born Akindele for August 24, 1977, for Ikorodu insyd Lagos State, Nigeria. She be Yoruba woman. She be de second born of three kiddies (two girls plus one boy). Ein mommie be medical doctor, wey ein poppie be retired school principal. She go Grace Children's School, Gbagada, Lagos State. She come get an Ordinary National Diploma (OND) in Mass Communication (Masscom) for de Ogun State Polytechnic, de one wey dem now dey call Moshood Abiola Polytechnic. She come get Law degree from University of Lagos.

## Career
Akindele enter spotlight after she act for one TV series wey de United Nations Population Fund (UNFPA)-sponsor, dem call am *I Need to Know*, wey run from 1998 go 2002. For insyd, Funke Akindele play Bisi, one curious but very sharp secondary school student. Ein big break come for 2008 when she act for de movie *Jenifa.*

For 2010, she act for one gangster movie wey get two parts, dem call am Omo Ghetto. Dat movie turn cult-classic den e influence big time dat period. Since then, she continue to produce plus act for successful Yoruba pop-culture movies, wey make am turn solid household name for dat region.

For 2013, Akindele fully enter de English-speaking side of de movie industry, wey make she gain plenty fans for de eastern part of de country plus across de whole nation.

For one interview insyd July 2016, Funke Akindele talk say she slow down on acting for de Yoruba movie industry dat time secof piracy. Akindele play de main character for de TV show *Jenifa's Diary*, plus Fisayo Ajisola, Falz, Juliana Olayode, den Aderounmu Adejumoke. De show be soft reboot of de movie *Jenifa*. For *2*018, she act for one comedy film, *Moms at War* togeda plus Omoni Oboli. Then for July 2019, Akindele start new web series *Aiyetoro Town*, wey be spin-off from her popular TV series Jenifa's *Diary.* She be de former CEO of Scene One Film Production.

## Filmography

### Film

### Television

### Game

## Awards den nominations

## References


## External links

*  at IMDb

* Funke Akindele at Twitter